Grant a District of Southeast Missouri (Délkelet-Missiouri katonai körzet) parancsnokaként szeptember 13-án engedélyt kért felettesétől, John C. Frémont vezérőrnagytól, a nyugati hadszíntér parancsnokától, hogy megtámadhassa Columbus-t. Mivel azonban a Konföderáció Sterling Price és Benjamin McCollough vezetésével augusztus 10-én győzött a Wilson’s Creek-i ütközetben Dél-Missouriban, majd szeptember 20-án Price visszafoglalta Lexingtont Nyugat-Missouriban, ezért Frémont Missouriba koncentrálta ereje legnagyobb részét és Grant nem kapta meg az engedélyt. Frémont meg akarta akadályozni, hogy Polk erősítéseket küldhessen McCollough-nak Arkansas-ba és Price-nak Missouriba, ezért parancsot adott Grantnek, hogy színleg fenyegessen Columbus elfoglalásával. Ehhez a Mississippi folyó mindkét oldalán fenyegető manővereket kellett végrehajtania, anélkül, hogy Columbust megtámadná. A következő két hónapban Grant kis jelentőségű erődemonstrációs felvonulásokkal riogatta a konföderációsokat, miközben Frémont kétszeres túlerőben levő hadserege ütközet nélkül kiszorította a délieket Missouriból.